text: Brand i legehus: Ung mand indebrændt
  25 august 2010 kl. 06.43
  Det var muligvis rygning, der kostede en 23-årig mand livet i nat.
  En 23-årig mand indebrændte i nat i et legehus i Agerskov.
  I følge lederen af lokalpolitiet i  Tønder, Svend Erik Paulsen, havde manden været til begravelse og overnattede derefter hos sin familie, da han ikke er bosat i området. 
  Her sover han i en campingvogn sammen med flere andre familiemedlemmer.
  Kort efter klokken halv to opdager en nabo i området, at et legehus ved familiens ejendom står i flammer og tilkalder derfor straks brandvæsnet. 
  De andre familiemedlemmer i campingvognen vågner, da brandvæsnet når frem og opdager, at den 23-årige mand har forladt vognen i løbet af natten.
  Da brandvæsnet får slukket branden i legehuset, opdager de, at den 23-årige ligger under halmen og er omkommet i røgen. 
  Politiet ved, at manden er ryger og vil undersøge om, det kan være cigaretgløder, der er skyld i ulykken.
  I morgen foretages der obduktion af liget.
  